
ועדת החוקה, חוק ומשפט 
 05/02/2012 

הכנסת השמונה-עשרה 
נוסח לא מתוקן

 מושב רביעי
<פרוטוקול מס' 550>
 מישיבת ועדת החוקה, חוק ומשפט 
 יום ראשון, י"ב בשבט התשע"ב (05 בפברואר 2012), שעה 10:30
<סדר היום:>
<תקנות העבירות המינהליות (קנס מינהלי - מקורות אנרגיה) (תיקון), התשע"ב - 2012>
נכחו:

<חברי הוועדה:> 
דוד רותם – היו"ר
<מוזמנים:> 
	עו"ד שבתי אלבוחר
	–
	לשכה משפטית, משרד האנרגיה והמים

	עו"ד אדי בית הזבדי
	–
	לשכה משפטית, משרד האנרגיה והמים

	עו"ד יפעת רווה
	–
	משרד המשפטים

	עו"ד משה כהן
	–
	משרד המשפטים

	דנה רוסנסקי
	–
	מתמחה, משרד המשפטים

	יוחנן בורשטיין
	–
	משרד להגנת הסביבה


<ייעוץ משפטי:>
אפרת חקאק
<מנהלת הוועדה:>
דורית ואג 
<רשם פרלמנטרי:>
ירון קוונשטוק
<תקנות העבירות המינהליות (קנס מינהלי - מקורות אנרגיה) (תיקון), התשע"ב - 2012>
<היו"ר דוד רותם:>
אני פותח את הישיבה. 

תקנות העבירות המינהליות (קנס מינהלי – מקורות אנרגיה). יופי. מי רוצה להסביר לי את זה?

<שבתי אלבוחר:>
עורך-דין שבתי אלבוחר ממשרד האנרגיה. אנחנו מבקשים מהוועדה לאשר תיקון בתקנות העבירות המנהליות בעניין מקורות אנרגיה. הגשנו את התקנה. מדובר בעדכון של תקנות ישנות, וגם במהלך השנים, מאז 2004, שזו פעם אחרונה שתיקנו את התקנות האלו, הרגולציה שלנו התרחבה, ויש לנו תקנות נוספות בתחומים נוספים לגבי נורות חשמל ומתקני חשמל ביתיים, גם תיקנו תקנות בעניין מזגנים. כל זה מחייב אותנו לתקן את התקנות בעניין הקנס המנהלי, כדי לאפשר לנו לאכוף את התקנות האלו באמצעות מתן קנס מנהלי. זה כלי מאוד חשוב, הוא מאוד מסייע לנו. ואנחנו מבקשים מהוועדה לאשר את התקנות. 
התקנות בעצם מוגשות על-ידי משרד המשפטים, לא על-ידי משרד האנרגיה, מכיוון ששר המשפטים אחראי על חוק העבירות המנהליות.
<היו"ר דוד רותם:>
אני רק רוצה להבין את תקנה 4: תקנות מקורות אנרגיה (בדיקת נצילות הבעירה במחממים מוסקים בדלק נוזלי או בגז). זה מכוון גם להסקה בבית שלי?
<אדי בית הזבדי:>
לא, מעל 500,000 קילו קלוריות.
<היו"ר דוד רותם:>
זאת אומרת שאנחנו לא מטילים פה גזירה על הציבור?

<אדי בית הזבדי:>
ממש לא. זה רק על ארגונים ועל מפעלים.
<היו"ר דוד רותם:>
טוב.

<אפרת חקאק:>
אין לי הערות.
<היו"ר דוד רותם:>
אין הערות? יוצא מן הכלל.

הצבעה
בעד אישור התקנות – פה אחד

התקנות אושרו.

<היו"ר דוד רותם:>
אישרנו פה אחד.

הישיבה נעולה.
<הישיבה ננעלה בשעה 10:47.>
